
AUSTRIA

Vârsta standard de pensionare este de 65 de ani pentru bărbaţi; pentru femei, vârsta standard este 60 de ani şi va creşte gradual până la 65 de ani, în perioada 2024-2033. Condiţia obţinerii pensiei standard o constituie perioada de contribuţie la sistemul public de asigurări: 180 de luni (15 ani) în ultimii 30 de ani sau 300 de luni (25 ani) pe durata întregii vieţi. Alternativ, este suficientă o perioadă 180 de luni de contribuţii plătite efectiv (spre deosebire de cele acoperite). Contribuţiile sunt plătite fie în virtutea contractului de muncă, fie voluntar, existând şi contribuţii suplimentare limitate (Ersatzzeiten). În urma reformei sistemului de pensii din anul 2005 (Stabilitätgesetz 2012
), numărul minim de ani de contribuţii pentru solicitarea pensiei de vârstă a fost redus de la 15 la 7, diferenţa de 8 ani putând fi atinsă, de exemplu, prin perioadele de creştere a copiilor.

Pensionarea anticipată este posibilă pentru
:

1. Perioadele de asigurare pe termen lung, respectiv cel puţin 37,5 ani (majorându-se la 40 de ani în perioada 2012-2017): (în iulie 2012) 63 de ani şi 8 luni pentru bărbaţi şi 58 de ani şi 8 luni pentru femei. 
	Anul
	Luni de contribuţie
	Luni de asigurări

	2012
	         420 (35 ani)
	            450 (37,5 ani)

	2013
	         426 (35,5 ani)
	            456 (38 ani)

	2014
	         432 (36 ani)
	            462 (38,5 ani)

	2015
	         438 (36,5 ani)
	            468 (39 ani)

	2016
	         444 (37 ani)
	            474 (39,5 ani)

	2017
	         450 (37,5 ani)
	            480 (40 ani)


2. Contribuţii la asigurări pe termen lung;  în prezent, un stagiu de cotizare este de cel puţin 40 de ani (femei) / 45 de ani (bărbaţi) de contribuţie necesari (cu creştere progresivă începând cu 2014) şi 60 de ani pentru bărbaţi / 55 de ani pentru femei; începând cu 2014: 62 de ani pentru bărbaţi, 57 de ani pentru femei, treptat până la 62 (cu deducere anuală de 4,2%).

3. Muncă în condiţii grele, în combinaţie cu o perioadă de asigurare pe termen lung de cel puţin 45 de ani: 60 de ani pentru bărbaţi şi 55 de ani pentru femei (cu deducere anuală de 1,8%).

4. Pensia „coridor”, la vârsta de 62 de ani pentru ambele sexe, cu cel puţin 37,5 ani de asigurări, perioadă care va creşte treptat la 40 de ani, în perioada 2013-2017 (cu deducere anuală de 5,1%).
	Anul
	Luni de asigurări

	2012
	                              450 (37,5 ani)

	2013
	                              456 (38 ani)

	2014
	                              462 (38,5 ani)

	2015
	                              468 (39 ani)

	2016
	                              474 (39,5 ani)

	din 2017
	                              480 (40 ani)


5. Handicap. Se respectă principiul  introdus prin reforma sistemului de pensii: „Reabilitare şi prevenţie înaintea pensionării”. Pentru persoanele născute în 1964 şi ulterior, începând cu 2014 se va oferi reabilitare medicală şi profesională în locul pensiei temporare pentru handicap.

BELGIA 

Legea din 15 mai 1984 referitoare la armonizarea regimurilor de pensii,  republicată în anul 2012
 

Legea din 13 decembrie 2012 referitoare la diverse dispoziţii de modificare referitoare la pensiile din sectorul public
 

Legea din 5 mai 2014 referitoare la diverse dispoziţii de modificare referitoare la pensiile din sectorul public
În Belgia, vârsta legală de ieşire la pensie este fixată la 65 ani pentru bărbaţi şi femei
. Angajatul nu este obligat să iasă la pensie, dacă angajatorul este de acord. Există regimuri speciale pentru anumiţi salariaţi: mineri, lucrători în marină, personalul navigant din aviaţia civilă.

Sistemul de pensionare belgian cuprinde 3 regimuri de pensionare pe bază de carieră: regimul lucrătorilor salariaţi, regimul funcţionarilor, regimul lucrătorilor independenţi. Se aplică excepţii pentru carieră lungă.

Este posibilă pensionarea anticipată, iar de la 1 ianuarie 2013, au fost modificate condiţiile, astfel încât vârsta minimă şi durata minimală de contribuţie sunt următoarele:  
	Anul ieşirii la pensie
	Vârsta minimă
	Condiţii de carieră
	Excepţii pentru lungă carieră

	2012
	60 ani
	35 ani
	-

	2013
	60,5 ani
	38 ani
	60 ani şi 40 ani de carieră

	2014
	61 ani
	39 ani
	60 ani şi 40 ani de carieră

	2015
	61,5 ani
	40 ani
	60 ani şi 41 ani de carieră

	După 2016
	62 ani
	40 ani
	60 ani şi 42 ani de carieră sau
61 ani şi 41 ani de carieră



În sectorul public, pensionarea anticipată este posibilă cu condiţia de a avea minimum 5 ani de activitate în sectorul public, cu creşterea progresivă a acestui prag. 

În anul 2014, vârsta de pensionare anticipată în sectorul public este de 61 ani, 39 ani contribuţie la asigurări şi 40 ani contribuţie pentru pensie de lungă carieră. 
După anul 2016, vârsta  va fi de 62 ani, 40 ani perioada contribuţie, iar pentru lungă carieră, perioada de contribuţie este de 41 ani.

Există praguri diferite pentru unele activităţi, cum ar fi la căi ferate 55 ani şi 30 ani contribuţie; poliţie 58 şi 20 ani serviciu.

BULGARIA 

Potrivit prevederilor actuale, pentru a obţine pensia pentru limită de vârstă, femeile trebuie să aibă vârsta de 60 ani şi 8 luni şi o vechime (perioadă de cotizare) de 34 de ani şi 8 luni. Bărbaţii trebuie să aibă vârsta de 63 de ani şi 8 luni şi o vechime de 37 ani şi 8 luni.


În cazul în care vechimea în muncă nu este suficientă, se poate obţine o pensie la vârsta de 65 de ani şi 3 luni, cu o perioadă de cotizare de minim 15 ani. 


Pentru pensionarea anticipată, clasele de lucru sunt definite în normele legale şi sunt legate de condiţiile grele de muncă. Până la 31 decembrie 2014, persoanele care au lucrat în grupa I de muncă o perioadă de 10 ani sau cele care au o vechime de 15 ani în grupa a doua de muncă, se pot pensiona dacă suma între vechime şi vârstă este de 94 pentru femei şi 100 pentru bărbaţi. În plus, ele trebuie să fi împlinit vârsta indicată în norme.
	Anul pensionării
	Vârsta

(bărbaţi şi femei)
	Condiţii cotizare 

(nr. ani)

	2011
	65
	15 

	2012
	65 ani şi 4 luni
	15 

	2013
	65 ani şi 8 luni
	15 

	2014
	65 ani şi 8 luni
	15 

	2015
	66
	15 

	2016
	66 ani şi 4 luni
	15 

	2017
	66 ani şi 8 luni
	15 

	2018
	67
	15



Cadrele didactice, de exemplu, se pot pensiona anticipat cu 3 ani mai devreme, dacă îndeplinesc condiţia de vechime în domeniul învăţământului: 25 de ani şi 8 luni pentru femei şi 30 ani şi 8 luni pentru bărbaţi.


Balerinele şi balerinii, se pot pensiona anticipat dacă au 25 de ani vechime în domeniu.


În cazul pensionării anticipate, pensia se reduce cu 0,1% pentru fiecare lună rămasă până la împlinirea vârstei de pensionare pentru limită de vârstă şi vechime completă.


CEHIA


Vârsta de pensionare creşte progresiv până la 67 de ani, în anul 2028.


În prezent, un bărbat născut în anul 1950 se poate pensiona la vârsta de 62 ani şi 6 luni, unul născut în anul 1960 se poate pensiona la 64 de ani şi 2 luni, iar unul născut în anul 1977 se poate pensiona la 67 de ani.


Pentru femei, vârsta de pensionare diferă în funcţie de numărul de copii crescuţi. Pentru femeile cu doi copii, de exemplu, vârsta de pensionare este în prezent de 58 de ani şi 4 luni, pentru cele născute în anul 1950 este de 62 de ani şi 2 luni şi va fi de 67 de ani pentru cele născute în anul 1977. 


Numărul de ani de contribuţie va creşte progresiv:


- 25 de ani, pentru persoanele pensionate înainte de anul 2010;


- 28 de ani, pentru persoanele pensionate înainte de anul 2012;


- 31 de ani,  pentru persoanele pensionate în anul 2015;


- 35 de ani, după anul 2018.


Pensionarea anticipată se acordă dacă solicitantul îndeplineşte cumulativ următoarele condiţii:


- are numărul minim de ani de cotizare, ca în cazul pensionării la termen;


- are vârsta legală;


- este parţial activ.


Dacă solicitantul se află în categoria în care vârsta de pensionare este mai mică de 62 de ani, poate solicita pensionarea anticipată la vârsta de 59 de ani, dacă se află în categoria în care vârsta de pensionare este mai mică de 63 de ani, poate solicita pensionarea anticipată la vârsta de 60 de ani, iar dacă de află în categoria în care vârsta de pensionare este de 66 de ani, pensionarea anticipată se poate solicita cu 5 ani mai devreme. Cuantumul pensiei este redus în cazul pensionării anticipate.


CROAŢIA

În anul 2014, vârsta de pensionare pentru limită de vârstă este de 65 de ani pentru bărbaţi şi 61 de ani pentru femei, perioada minimă de asigurare fiind de 15 ani.


Vârsta de pensionare pentru femei a fost crescută treptat, cu trei luni/an, cu scopul de a o egaliza cu cea a bărbaţilor, în anul 2030. După aceea, vârsta de pensionare pentru ambele categorii va ajunge la 67 ani în anul 2038.

Pensia anticipată se obţine la vârsta de 60 ani pentru bărbaţi, cu un minim de 35 de ani de contribuţii şi la vârsta de 56, pentru femei, cu un minim de 31 de ani de contribuţii. De asemenea, pensia anticipată de poate obţine la vârsta de 60, respectiv 56 de ani, dacă angajatorul a intrat în faliment, iar solicitantul este în şomaj de 2 ani de zile, neputând să-şi găsească un loc de muncă corespunzător pregătirii. Pensia anticipată este redusă cu un procent care variază între 0,10 - 0,34% pe lună, în funcţie de perioada de cotizare.


DANEMARCA
În principiu, toate persoanele au dreptul la o pensie standard pentru limită de vârstă (pensie socială – folkepension) atunci când împlinesc vârsta de 65 de ani
.
În plus, există un regim obligatoriu de pensii suplimentare (ATP) pentru lucrătorii salariaţi. Toate persoanele care au împlinit vârsta de 16 ani şi sunt angajate în Danemarca sunt acoperite de regimul ATP, cu condiţia să lucreze cel puţin nouă ore pe săptămână. Regimul ATP plăteşte, la cerere, pensii pentru limita de vârstă, la v\rsta de 65 de ani. Dacă o cerere pentru pensie ATP se depune după vârsta de 65 de ani, cuantumul creşte cu aproximativ 5-8% pentru fiecare an în care cererea este amânată, până la vârsta de 75 de ani. Pensionarea nu este posibilă înainte de vârsta de 65 de ani.

Pensia voluntară anticipată
La împlinirea vârstei de 60 de ani se primeşte un certificat de pensionare anticipată. Dacă o persoană hotărăşte amânarea pensionării anticipate până la vârsta de 62 de ani, va primi pensia integral la acel moment. Dacă decide pensionarea la 60 de ani, va primi 91% din pensia integrală. Pentru a fi eligibil la pensionarea anticipată trebuie:
· să locuiască în Danemarca;

· să aibă vârsta între 60 şi 67 de ani;

· să fi fost membru la un fond de şomaj cel puţin 25 de ani din cei 30 anterior intrării în şomaj şi să fi contribuit la regimul de pensionare anticipată;

· să fie apt de muncă şi să îndeplinească condiţiile pentru a primi prestaţii de şomaj;

· să nu fie titularul unei prestaţii sociale;

· să întrerupă orice activitate profesională timp de patru săptămâni de la pensionarea anticipată;

· are dreptul să lucreze în timp ce primeşte pensie anticipată. Orele lucrate vor fi scăzute din pensie. Dacă lucrează mai mult de 29,6 ore pe săptămână nu va mai primi pensie anticipată deloc.
Pensia anticipată
Se poate solicita pensionarea anticipată dacă o persoană nu mai are posibilitatea să lucreze sau să se întreţină din motive fizice, mentale sau sociale. Pentru a se acorda pensionarea anticipată, trebuie ca toate celelalte posibilităţi de îmbunătăţire a capacităţii de muncă să se fi dovedit nule.
Estonia

Persoanele care au împlinit vârsta de 63 de ani şi care au o perioadă de cotizare de minim 15 ani, au dreptul de a primi pensie pentru limită de vârstă.


Pentru egalizarea vârstei de pensionare între bărbaţi şi femei, în prezent, se aplică o majorare a vârstei de pensionare, după cum urmează: o femeie născută în anul 1951 se poate pensiona la vârsta de 62 ani, una născută în anul 1952 se poate pensiona la 62 de ani şi 6 luni, iar una născută în anul 1953 sau după, se poate pensiona la 63 de ani. 

Din 2010, vârsta de pensionare pentru limită de vârstă a fost stabilită la 65 de ani, iar perioada de tranziţie începe din anul 2017, fiind destinată celor care s-au născut în perioada 1954-1960. Pentru aceste persoane, vârsta de pensionare va creşte treptat cu 3 luni pentru fiecare an, până la împlinirea vârstei de 65 de ani în anul 2026.


Nu există menţiuni privind pensionarea anticipată. 
FINLANDA

Finlanda are două sisteme de pensii: regimul de pensii obligatorii în funcţie de venit şi regimul de pensii naţionale (inclusiv pensia garantată, Takuueläke)
. 
Regimul de pensii în funcţie de venit asigură pensii în funcţie de venit şi pe bază de asigurări, în timp ce regimul de pensii naţionale acordă pensia minimă pe baza reşedinţei. Aceste două pensii formează pensia obligatorie totală. Acestea sunt integrate, iar când pensia obligatorie în funcţie de venit depăşeşte o anumită limită, nu se plăteşte pensie naţională sau pensie garantată.
Persoanele cu vârsta peste 65 de ani au dreptul la pensie naţională pentru limită de vârstă şi pensie garantată.

Atât în baza regimului în funcţie de venit, cât şi în baza regimului naţional, beneficiarii pot solicita plata anticipată în orice moment, după împlinirea vârstei de 62 de ani, caz în care cuantumul pensiei este redus cu 0,6% sau, respectiv, 0,4% pentru fiecare lună între pensionarea efectivă şi vârsta legală de pensionare. Plata pensiei pentru limită de vârstă poate fi, de asemenea, amânată după vârsta normală, caz în care, pensia plătită în final creşte proporţional
.
FRANŢA

Codul securităţii sociale;

Codul pensiilor civile şi militare;

Codul muncii
 

Legea finanţării securităţii sociale pentru anul 2012 a prevăzut creşterea progresivă a vârstei de pensionare din regimul general de la 60 la 62 de ani, devenind de 62 de ani pentru cei născuţi după anul 1955. În acelaşi timp, legea pensionării automate, cu pensie integrală este fixată la 67 ani, pentru cei născuţi de la 1 ianuarie 1955. Legea referitoare la reforma pensiilor din anul 2010 a prevăzut de asemenea modificări ale vârstei de pensionare, stabilind-o la 60 de ani pentru cei născuţi înainte de iulie 1951.

Pentru a obţine pensie întreagă trebuie îndeplinite condiţii legate de durata plăţii asigurării şi cea de vârstă
. Reforma pensiilor din anul 2010, cu modifările ulterioare şi decretul de aplicare din 31 decembrie 2010 au stabilit ca durata de cotizare necesară să fie stabilită prin decret, în fiecare an, pentru fiecare categorie generaţională. Numărul trimestrelor de cotizare necesare pentru obţinerea unei pensii de bază integrale variază în funcţie de anul de naştere al asiguratului. Pensia de bază integrală se obţine automat, dacă vârsta asiguratului se înscrie între 65-67 ani, conform anului său de naştere, indiferent de trimestrele de contribuţie. Durata asigurării este de 150 trimestre pentru cei născuţi în anul 1943 şi înainte; 160 trimestre pentru cei născuţi în 1948 şi înainte; 161 trimestre pentru cei născuţi în anul 1949, 164 pentru cei născuţi în 1952; 166 pentru cei născuţi în 1955, 1956 şi 1957.
Din anii’90 au fost realizate numeroase reforme, fiind manifestate mai multe tendinţe: a menţine sistemul actual, a-l schimba parţial şi cei care doresc trecerea la sistemul pe puncte. Ultima reformă a fost cea realizată prin aplicarea Legii din 20 ianuarie 2014 garantând viitorul şi justeţea sistemului de pensii
 care a avut impact asupra celor pensionati în anul 2014. Legea a stabilit unele avantaje pentru cei pensionaţi, introducând cotizaţii suplimentare, luarea în considerare a condiţiilor de muncă dificile încă de la calcularea anilor de cotizare necesari pentru ieşirea la pensie, luarea în  considerare a anilor de studii superioare, a indemnizaţiilor zilnice de maternitate pentru determinarea perioadelor de asigurare de bătrâneţe. 


În Franţa, există mai mult de 600 regimuri de pensii de bază şi peste 600 regimuri de pensii complementare. Acest sistem include numeroase regimuri speciale. Regimul general acoperă 55,49 % din totalul celor pensionaţi; regimul salariaţilor agricoli acoperă 11,11%; regimul funcţionarilor civili şi militari 9, 27%; cei angajaţi ai colectivităţilor locale; diverse regimuri speciale ale lucrătorilor din mine, căi ferate, lucrători la stat etc, cu o pondere de 5,33%; regimul non-salariaţilor cu o pondere de 17,97% .


Conform Codului securităţii sociale şi Codului muncii, pensia anticipată, fără aplicarea penalităţilor, se acordă celor care au început să lucreze tineri, înainte de vârsta de 18 ani, celor cu carieră îndelungată, persoanelor cu handicap de peste 60%, celor care au desfăşurat activitatea în condiţii dificile, care au suferit accident de muncă sau au dobândit boli profesionale, care au redus capacitatea de muncă cu peste 20%
. Conform Codului securităţii sociale, de la D351-1-1 la D351-1-3
, începând cu anul 2011, cei care au început să lucreze tineri, înainte de vârsta de 18 ani, pot să se pensioneze anticipat, în funcţie de anul de naştere al asiguratului, numărul trimestrelor de cotizare: cei ce au început să lucreze înainte de 16 ani: cei născuţi la 1953, la 57 ani cu 173 trimestre cotizate sau la 58,4 ani cu 169 trimestre cotizare. Cei născuţi în anul 1954, la 56 ani cu 173 trimestre de cotizare sau la 58,8 ani cu 169 trimestre cotizare; cei născuţi în anul 1955 la 56 ani, cu 173 trimestre de cotizare sau la 59 ani cu 169 trimestre cotizare; cei născuţi în 1957 la 57 ani dacă au 173 trimestre cotizare sau 59,8 ani cu 169 trimestre cotizare; cei născuţi în anul 1958 la 57,4 ani dacă 173 trimestre cotizare; cei născuţi 1959 la 57,8 luni cu 173 trimestre cotizare, cei născuţi în 1960 la 58 ani, cu 173 trimestre de cotizare. Cei ce au lucrat înainte de 17 ani: cei născuţi în 1951, la 59 ani, cu 163 trimestre cotizare, cei născuţi în 1952 la 59,4 cu 164 trimestre cotizare; cei născuţi în 1953 la 59 ani şi 8 luni cu 165 trimestre de cotizare. Cei care au început să lucreze înainte de 18 ani, cei născuţi în 1951, la 60 ani cu 163 trimestre de cotizare.

Sistemul public cuprinde trei sisteme, conform marilor grupe de angajatori: 
1. funcţia publică teritorială şi spitalicească, cu o Casă comună pentru regimul de bază, CNRACL; 
2. funcţionari de stat, pensiile de bază fiind plătite de angajatori, ei neavând  o casă independentă de pensii; 
3. regimuri speciale de pensii, reformate în anul 2007, mai  ales la căi ferate SNCF, transport RATP, companiile EDF-GDF. 

Codul pensiilor civile şi militare
, prevede în articolul L1 că pensia este o alocaţie pecuniară personală care se acordă funcţionarilor civili şi militatri şi, după decesul lor, celor desemnaţi prin decizii legale, în raport cu remuneratia acordată pentru serviciile pe care le-au îndeplinit până la încetarea funcţiilor lor.  Prevederile se aplică celor care se află sub incidenţa legii n° 83-634 din 13 iulie 1983 referitoare la drepturile şi obligaţiile funcţionarilor şi legii n° 84-16 din 11 ianuarie 1984 referitoare la funcţia publică de stat, cu modificările ulterioare. Conform articolului L13, modificat recent prin Legea nr.2014-40 din 20 ianuarie 2014, durata serviciilor şi bonificaţiilor admisibile este exprimabilă în trimestre, iar numărul trimestrelor necesare  pentru a obţine procentajul maxim pentru pensia civilă sau militară este de 160 trimestre, respectiv. Conform art L14, L. 13, coeficientul de penalizare a celor care solicită pensionarea înainte de vârsta de 65 ani, cu numar minim de trimestre de cotizare fixat prin decret,  este de 1,25% pe trimestru cu o limită de 20 trimestre plată cotizaţii. Coeficientul nu este aplicabil funcţionarilor cu handicap care duce la incapacitate de muncă permanentă. 


Conform art. L73-74, există dispoziţii speciale pentru anumite categorii de funcţionari, de exemplu militarii care au stabilită vârsta de pensionare stabilită la 52 ani. Pentru unele persoane care activează de la vârsta de 14, 15, 16 ani, se aplică dispozitivul pensionare pentru carieră de lungă durată: pensionarea de la vârsta de 55 ani dacă perioada de angajare în serviciul public este de minim 15 ani şi dacă persoana s-a născut înainte de anul 1956; pentru cei născuţi după anul 1956, vârsta de 55 ani creşte progresiv, iar durata minimă creşte progresiv de la 15 la 17 ani; pensionarea la 50 de ani pentru cei care au lucrat în mediul subteran, sector medico-legal născuţi înainte de 1961, cu condiţia îndeplinirii cotizării, pentru medii grele de muncă. 
GERMANIA

În prezent, pensia pentru limită de vârstă se plăteşte de la vârsta de 65 de ani şi o lună, cu contribuţii de cel puţin cinci ani. Contribuţiile mai mici de cinci ani nu primesc niciun beneficiu. Începând cu anul 2012, vârsta legală de pensionare va creşte treptat până la 67 de ani, în următoarele două decenii. Pentru persoanele născute în anul 1964 şi ulterior, vârsta legală de pensionare este de 67 de ani.

De la 1 iulie 2014, prin modificarea adusă legislaţiei în vigoare privind pensiile (Das Rentenpacket
), orice persoană care a contribuit timp de 45 de ani la sistemul de asigurări se poate pensiona la împlinirea vârstei de 63 de ani, beneficiind de pensie integrală. Pentru persoanele născute după anul 1953 inclusiv, vârsta legală de pensionare creşte treptat cu 2 luni, până la 65 de ani. Pentru persoanele născute după 1964 inclusiv, vârsta legală de pensionare este de 65 de ani.

	Anul de naştere al asiguratului
	Creşterea pe luni
	Vârsta de pensionare
	Luni

	1953
	2
	63
	2

	1954
	4
	63
	4

	1955
	6
	63
	6

	1956
	8
	63
	8

	1957
	10
	63
	10

	1958
	12
	64
	0

	1959
	14
	64
	2

	1960
	16
	64
	4

	1961
	18
	64
	6

	1962
	20
	64
	8

	1963
	22
	64
	10


Pensionarea anticipată este posibilă de la împlinirea vârstei de 63 de ani, cu contribuţii la sistemul de asigurări de cel puţin 35 de ani. Pensia va suporta deduceri anuale progresive până la împlinirea vârstei standard. Dacă pensionarea are loc înaintea împlinirii vârstei de 67 de ani, beneficiile vor fi reduse cu 3,6% pentru fiecare an până la împlinirea vârstei legale. Persoanele cu grad de handicap de cel puţin 50% şi cu cel puţin 35 de ani de contribuţii la asigurări se pot pensiona la vârsta de 60 de ani, cu o reducere de maximum 10,8%. Vârsta de pensionare pentru aceste persoane va creşte treptat de la 60 la 62 de ani. Excepţie de la vârsta de pensionare standard: persoanele care au împlinit 65 de ani se pot pensiona fără reduceri dacă au 45 de ani de contribuţii la asigurări, au îngrijit copii bolnavi sau au crescut copii până la împlinirea de către aceştia a vârstei de 10 ani.

GRECIA

Legea nr. 3863/2010 referitoare la securitatea socială, cu modificările ulterioare 


Legea nr. 3863/2010 referitoare la securitatea socială a modificat semnificativ sistemul de pensii grec
, corelându-se cu creşterea speranţei de viaţă, stimulând prelungirea vieţii active. În acest context, au fost revizuite vârsta legală de pensionare ca şi nivelul pensiilor. 


Pentru a beneficia de pensia pentru limită de vârstă trebuie ca asiguratul să fi cotizat minimum 15 ani sau pentru 4500 zile de muncă.

 
Pentru persoanele asigurate înainte de 1 ianuarie 1993, vârsta legală de pensionare este de 67 ani, pentru bărbaţi şi femei, care au minimum 15 ani cotizare, şi la 62 ani dacă au 40 ani cotizare. În anul 2014, există posibilitatea pensionării anticipate fără aplicarea unui coeficient de anticipare, la vârsta de 62 ani, dacă se justifică 10500 zile de asigurare, din care 7500 în condiţii grele de muncă. O pensie anticipată diminuată poate fi acordată: 

- de la vârsta de 62 ani dacă asiguratul are cel puţin 15 ani de cotizare sau  4500 zile de muncă din care 100 în ultimii 5 ani;

- de la vârsta de 60,9 ani pentru 35 ani contribuţie sau 10500 zile de asigurare din care 7500 în condiţii grele de muncă;

- de la vârsta de 62 ani pentru bărbaţii care justifică 10000 zile de plată a asigurării din care 100 în ultimii 5 ani;

- de la vârsta de 60 ani pentru femeile care justifică plata a cel puţin 12000 zile asigurare din care cel puţin 100 zile în ulştimii 5 ani, iar această vârstă va creşte progresiv cu 6 luni pe an până va atinge vârsta de 62 ani în anul 2017; 

- de la vârsta de 62 ani pentru mamele şi taţii văduvi care au în îngrijire un copil minor sau cu handicap dacă au cotizat minimum 18 ani sau 5500 zile de muncă.  

Pentru persoanele asigurate după 1 ianuarie 1993 vârsta legală de pensionare este stabilită la 67 ani pentru femeile şi bărbaţii care au 15 ani cotizare şi de 62 ani pentru cei care au 40 ani asigurare ( faţă de 37 ani luaţi în considerare anterior). Pensia anticipată poate fi acordată : - de la vârsta de 62 ani pentru mamele care au în îngrijire un copil minor sau cu handicap, dacă a cotizat cel puţin 20 de ani sau 6000 zile de muncă. Pensia este redusă cu 1/200 pentru fiecare lună lipsă de cotizare până la vârsta de 67 ani.


Pentru toate categoriile de asiguraţi poate fi prelungită activitatea peste vârsta de pensionare, fără limită, cu majorări (3,3 % pentru fiecare an de asigurare peste 35 ani de cotizare).
ITALIA

Decretul–lege 201-2011 referitor la dispoziţii urgente pentru creştere, echitate şi consolidarea conturilor publice
  

În Italia, începând de la 1 ianuarie 2012 a intrat în vigoare reforma pensiilor, numită reforma Fornero, după numele ministrului Elsa Fornero, care a dus la realizarea unor modificări esenţiale ale sistemului de pensii prin aplicarea Decretului–lege 201-2011. Conform prevederilor, au fost realizate schimbări
, precum cel al sistemului de calcul al pensiilor, cel bazat pe retribuţie fiind înlocuit cu cel care ia în considerare perioadele de contribuţie la asigurările pentru bătrâneţe, existând o perioadă în care cele două sisteme coexistă. Conform legii, a crescut vârsta de pensionare, progresiv, până în anul 2018, bărbaţii la 66 ani, în sectorul public sau privat, iar femeile la 62 ani, urmând ca în anul 2018 să se realizeze egalizarea vârstei de pensionare la femei şi bărbaţi. În anul 2021 se preconizează ca vârsta de pensionare să fie de 67 ani, bărbaţi şi femei.  
Condiţia acordării pensiei este de a avea cel puţin 20 ani plata contribuţiilor de asigurare
. În perioada 62-70 ani, vârsta de pensionare va fi calculată flexibil, prin aplicarea unor coeficienţi de transformare a capitalului contributiv.acumulat. De la 1 ianuarie 2014 la 31 decembrie 2015 vârsta de pensionare este de 63 ani şi 9 luni în sectorul privat, pentru lucrătorii independenţi vârsta de pensionare este de 64,9 ani, iar  pentru sectorul public vârsta de pensionare este de 66,3 ani. 


Din anul 2014, persoanele care vor să iasă la pensie: înainte de 60 ani, femeile şi înainte de 62 ani bărbaţii, vor putea ieşi la pensie anticipat, dacă au 42,5 ani de cotizare, iar femeile dacă au cotizat 41,5 ani, pierzând 1% pentru fiecare trimestru lipsă. 
. 


Guvernul italian actual a propus o nouă reformă, aflată în dezbaterea Parlamentului, care vizează ieşirea la pensie mai devreme, în funcţie de munca începută înainte de vârsta de 18 ani şi de dificultatea muncii desfăşurate, prevederi anulate de legea Fornero, precum şi noi prevederi referitoare la pensionarea anticipată 
.

IRLANDA
În Irlanda, sistemul public de pensii are la bază schema sumei forfetare pentru toate persoanele care îndeplinesc condiţia contribuţiei la asigurări. Există, de asemenea, mijloace de asigurare a unei pensii decente pentru persoanele cu venituri mici. Au o largă acoperire pensiile ocupaţionale voluntare, respectiv peste jumătate din numărul persoanelor aflate în activitate. 
În prezent, vârsta legală de pensionare este 66 de ani; aceasta va creşte treptat la 67 de ani până în 2021 şi la 68 de ani până în 2028. Beneficiul pensiei integrale presupune plata contribuţiilor la asigurări de cel puţin 48 de săptămâni pe an, pe întreaga perioadă de activitate profesională. Pensia va fi redusă proporţional, la împlinirea vârstei de 66 de ani cu minimum 520 săptămâni (10 ani) de contribuţii la asigurări. Legislaţia irlandeză (Pensions Act, 1990
) nu prevede pensionarea anticipată (înainte de împlinirea vârstei standard de 66 de ani).


Lituania


Pentru a obţine o pensie pentru limită de vârstă, angajatul trebuie să îndeplinească o singură condiţie legată de vârsta legală de pensionare. Aceasta creşte gradual în fiecare an, până când se va atinge nivelul de 65 de ani, în anul 2026. Perioada de cotizare minimă este de 15 ani, 30 de ani pentru o pensie completă.


Pensionarea anticipată este permisă de la vârsta de 60 de ani, cu respectarea perioadei de cotizare. Pensionarea anticipată cuprinde doar 1,8% din numărul total de pensionari, nefiind solicitată decât în cazuri extreme. 
LETONIA

 
În anul 2014, vârsta de pensionare este de 62 ani şi 3 luni şi 15 ani de cotizare, atât pentru femei, cât şi pentru bărbaţi. După anul 2025, perioada de cotizare va fi de 20 de ani.

Cu 2 ani înainte de vârsta legală de pensionare, o persoană care a cotizat o perioadă de 30 de ani poate solicita pensionarea anticipată. Cu 5 ani înainte de vârsta de pensionare, pensia anticipată poate fi solicitată de către o femeie care a cotizat o perioadă de 25 de ani şi are cel puţin 5 copii sau are un copil de minim 8 ani cu un handicap. În aceeaşi categorie se încadrează o victimă a represiunii politice, care a cotizat o perioadă de cel puţin 30 de ani, precum şi o persoană care a participat la acţiunea de îndepărtare a efectelor dezastrului nuclear de la Cernobîl şi a cotizat la sistemul de pensii de stat pentru o perioadă de minim 15 ani. Pensia anticipată poate să fie solicitată şi de către persoanele cu dizabilităţi pe viaţă, precum şi de cele care au lucrat în condiţii dificile şi periculoase.
LUXEMBURG

Codul securităţii sociale
 


Conform art.183 al Codului securităţii sociale, 
vârsta legală de pensionare este de 65 de ani, cu diferite condiţii de stagii de cotizarecare sunt repertorizate. Pensionarea la 65 de ani se face cu condiţia a 12 luni plata asigurărilor obligatorii, continue, facultative sau retroactive.


Conform artticolului 184, pensionarea anticipată se poate acorda dacă se îndeplineşte vârsta de 57 ani, cu 480 luni asigurare obligatorie, la vârsta de 60 de ani, cu condiţia a 480 luni perioadă de asigurare obligatorie, continuă, facultativă şi retroactivă
. 

MAREA BRITANIE

Vârsta standard de pensionare (Basic State Pension) este, în prezent, 65 de ani pentru bărbaţi şi 60 de ani pentru femeile născute înainte de 5 aprilie 1950. Începând cu data de 6 aprilie 2010, vârsta de pensionare a început să crească treptat de la 60 la 65 de ani. Guvernul Marii Britanii a prezentat propuneri privind creşterea vârstei de pensionare atât pentru bărbaţi cât şi pentru femei de la 65 la 66 de ani în perioada 2018-2020, iar vârsta de calificare pentru Creditul de pensii va creşte proporţional. În baza legislaţiei în vigoare, vârsta de pensionare va creşte la 67 de ani în perioada 2034-2036 şi la 68 de ani în perioada 2044-2046. Cu toate acestea, Guvernul este pregătit şi pentru revizuirea acestor două majorări prevăzute de legislaţia actuală.

Potrivit Legii pensiilor din 2007 (Pensions Act 2007
), începând cu 6 aprilie 2010, o persoană primeşte pensie integrală de stat dacă a plătit - ca angajat/ voluntar sau a fost creditată (pentru perioadele de şomaj, boală, creştere şi îngrijire copii) -  contribuţii la asigurările sociale de stat timp de 30 de ani. O pensie redusă proporţional se plăteşte pentru minimum un an de contribuţii la asigurări. Pentru persoanele care au împlinit vârsta de pensionare înainte de 6 aprilie 2010, primesc pensie integrală persoanele care au contribuit la asigurări perioada legală şi au credit aproximativ nouă zecimi din potenţialul de lucru pe întraga durată a vieţii (39 de ani pentru femeile care au împlinit 60 de ani; 44 de ani pentru barbaţi şi femei care au împlinit 65 de ani). Persoanele care nu întrunesc complet condiţiile, vor primi o pensie de stat redusă proporţional, pentru minimum 25% contribuţii (10 ani pentru femeile care au împlinit 60 de ani; 11 ani pentru bărbaţi şi femei care au împlinit 65 de ani).

În sistemul britanic de pensii nu este prevăzută pensionarea anticipată; nu se plăteşte niciun fel de pensie înainte de împlinirea vârstei legale.

OLANDA
Legea generală privind pensiile pentru limită de vârsta (Algemene Ouderdomswet AOW)
. 
Olanda are un sistem de pensii de înaltă calitate, solid şi larg accesibil.

De regulă, toţi bărbaţii şi toate femeile au dreptul la o pensie pentru limită de vârstă atunci când împlinesc 65 de ani.

Există şi posibilitatea de a fi asigurat printr-un regim suplimentar de pensii.

În multe sectoare există un regim obligatoriu de pensii profesionale. Astfel de regimuri exită, în special, pentru industria metalurgică, sectorul construcţiilor, pentru zugravi, în agricultură, industria tipografică, catering, transporturi rutiere, marină comercială, transportul maritim, industria textilă şi sectorul de sănătate. De asemenea, este posibil ca angajatorul să aibă un regim de pensii suplimentar care să acopere doar întreprinderea respectivă sau să fi încheiat un contract cu o societate de asigurări de viaţă.
Este de asemenea posibilă pensionarea anticipată, acestă opţiune necesitând însă o perioadă mai mare de contribuţie
.


Polonia

Vârsta de pensionare a fost stabilită la 67 ani pentru toate femeile născute după data de 30 septembrie 1973 şi pentru bărbaţii născuţi după 30 septembrie 1953. Pentru persoanele născute înainte de aceste date, vârsta de pensionare depinde de data naşterii: 60-67 ani pentru femei şi 65-67 pentru bărbaţi. Pentru obţinerea pensiei minime, perioada de cotizare este de 25 de ani pentru bărbaţi şi de 20 de ani pentru femei.

Prin reforma sistemului de pensii din anul 2009 a fost redus cu 80% numărul de profesii care pot beneficia de pensionarea anticipată, principalele categorii păstrate fiind minerii, profesorii şi cadrele militare. 

În această categorie sunt incluse persoanele care lucrează în condiţii speciale, verificate din punct de vedere medical, care primesc o pensie „punte” de până la cinci ani (zece ani pentru unele profesii, cum ar fi: piloţi, muncitori din siderurgie), înainte de vârsta de pensionare. Aceste pensii sunt finanţate de la bugetul de stat (din 2010 şi din contribuţiile plătite de angajatori). 

Pentru celelalte categorii care erau cuprinse în vechea lege a pensiilor, salariaţii care au o vechime de 15 ani în domeniul respectiv au dreptul la o compensaţie, care este calculată la împlinirea vârstei de 60 de ani pentru femei şi de 65 de ani pentru bărbaţi şi care se adaugă la pensia calculată. 


Pentru profesori, compensaţiile se pot acorda de la vârsta de 55 de ani pentru femei şi 57 de ani pentru bărbaţi, din anul 2018, dacă perioada de activitate este mai mare de 30 de ani sau de 20 de ani la plata cu ora.

PORTUGALIA

Decretul lege nr. 361/98 referitor la sistemul unitar de pensii
 
Decretul-lege nr. 85-A/2012 de suspendare a pensionării anticipate, prevăzute prin Decretul lege nr. 187/2007


În Portugalia, înscrierea în sistemul de pensionare în regimul general este obligatorie pentru toţi lucrătorii salariaţi şi independenţi. Pentru a beneficia de pensie există condiţia de a fi contribuit minimum 15 ani, continuu sau nu, având în fiecare an 120 zile cel puţin remuneraţia înregistrată
. În anul 2013, obţinerea pensiei integrale s-a acordat la vârsta de 65 ani, cu 44 ani contribuţie. Cei care nu îndeplinesc aceste condiţii, la vârsta de pensionare, au dreptul la o pensie socială de bătrâneţe (Pensão social de velhice). În anul 2014, vârsta legală de pensionare a trecut de la 65 la 66 ani. Calculul vârstei de pensionare se face în fiecare an, luând în considerare speranţa medie de viaţă, numărul pensiilor sociale non-contributive. Această vârstă de pensionare nu se aplică unor categorii profesionale speciale (ex. aviaţia civilă, sectoare cu muncă în condiţii grele) care nu au mai putut lucra ultimii 5 ani şi celor care au carieră lungă, aceştia putând ieşi mai devreme la pensie. Dacă asiguratul continuă să lucreze după vârsta de pensionare legală, pensia va fi majorată cu  0,33% -1 % pentru fiecare lună suplimentară, până la vârsta de 70 de ani.

Conform legii, pensionarea anticipată este posibilă de la vârsta de 55 ani, dacă asiguratul are cel puţin 30 de ani de contribuţie, cu remuneraţie înregistrată, fiind penalizat cu 0,5% pentru fiecare lună de anticipare. Din 6 aprilie 2012 aceste prevederi au fost suspendate.


SLOVENIA


Propunerea de a creşte vârsta normală de pensie de la 63 la 65 de ani pentru bărbaţi şi de la 61 la 63 de ani pentru femei în perioada 2021-2024 a fost respinsă iniţial prin referendum în iunie 2011. Ulterior, în anul 2013, reforma sistemului de pensii a condus la decizia uniformizării vârstei de pensionare, la 65 de ani, prin creşterea vârstei de pensionare cu 4 luni/an până la atingerea pragului legal, în anul 2023, fiind coborâtă perioada de cotizare, de la 20 la 15 ani.  

Condiţii pentru pensionarea anticipată: - vârsta 60 de ani, atât pentru femei, cât şi pentru bărbaţi; - perioada de cotizare: 40 de ani pentru bărbaţi şi 38 de ani pentru femei.


SLOVACIA


Vârsta de pensionare este de 62 ani, fiind crescută treptat în perioada anilor 2004 - 2014 pentru bărbaţii născuţi după anul 1946 şi pentru femeile născute după 1962, acestea putând să se pensioneze anticipat, în funcţie de numărul de copii.

Din anul 2017, vârsta de pensionare va creşte cu speranţa de viaţă.


În cazul pensiei anticipate, cuantumul acesteia se reduce cu echivalentul a 6,5%/an. Legea prevede că pensia rezultată trebuie să fie mai mare de 1,2 ori decât nivelul veniturilor de subzistenţă, calculat, la 1 iulie 2012, la un nivel de 194,58 euro, reprezentând 24% din veniturile medii. Acest lucru înseamnă că pensia minimă necesară pentru pensionarea anticipată trebuie să fie mai mare de 233,49 euro.


Pensionarea anticipată se poate solicita cu maxim 2 ani înainte de împlinirea vârstei de pensionare, existând o perioadă de minim 15 ani de contribuţii. În plus, există condiţia privind nivelul pensiei.

SPANIA 

Decretul regal legislativ 1/1994 din 20 iunie de aprobare a reformei legii generale a securităţii sociale, cu modificările ulterioare
  
Legea 27/2011 din 1 august referitoare la actualizarea, adecvarea şi modernizarea sistemului de securitate socială
 
Legea 23/2013 din 23 septembrie de reglare a factorului de sustenabilitate al indicelui revalorizare al sistemului de pensii din cadrul sistemului de securitate socială




Conform noilor prevederi legale intrate în vigoare în anul 2013, în Spania, vârsta legală de pensionare depinde de anul naşterii, cât şi de anii de contribuţie la sistemul de asigurări. În anul 2014, vârsta legală de pensionare este fixată la 65 de ani, dacă asiguratul are 35,6 ani contribuţie şi la vârsta de 65,2 ani, dacă perioadele de cotizare sunt inferioare nivelului stabilit. Vârsta de pensionare va urca progresiv până la 67 ani pentru asiguraţii care au o perioadă de cotizare inferioară nivelului de 38,6 ani. Pentru a primi pensia pentru limită de vârstă, asiguratul trebuie să aibă minimum 15 ani de contribuţie, obligatoriu în ultimii 2 ani.


Pensionarea anticipată este posibilă cu 4 ani înaintea vârstei de pensionare legale, dacă asiguratul are 33 de ani de cotizare şi dacă acestuia i s-a desfăcut contractul de muncă, din motive neimputabile lui, cerând loc de muncă timp de 6 luni. Pensionarea anticipată este posibilă şi pentru cei din fostul sistem SOVI, începând cu vârsta de 60 ani, pentru cei care au lucrat în condiţii grele, pentru cei cu incapacitate de muncă de peste 45% şi care au vârsta minimă de 52 - 56 ani.


Conform prevederilor legale, este posibilă obţinerea pensiei parţiale (pensión de jubilación parcial) la vârsta de 61 ani dacă există un şomer în urma unei disponibizări sau a unei contract de muncă pe perioadă determinată. 

Noua reformă care a vizat pensionarea anticipata, a fost elaborată, întrucât, în Spania 42% din cei asiguraţi au cerut pensionarea înainte de 65 ani, oprindu-se din activitate, în medie, la vârsta de 63 ani (cifră calculata în anul 2008). Prin reforma din anul 2013 au fost luate aşadar 3 măsuri principale: a fost ridicată vârsta minimă de pensionare anticipată; a fost crescut coeficientul de penalizare, 2% pe trimestru; nivelul minim de cotizare fiind de 33 ani, dublat faţă de 15 ani anterior
.


Previziunile arată că în Spania cheltuielile cu pensiile vor atinge un nivel de 15% din PIB în anul 2060, faţă de ponderea de 9%, în anul 2010. 

SUEDIA

Există două sisteme de pensii care oferă protecţie la vârste înaintate: o pensie în funcţie de venit şi o pensie garantată.


Pensia garantată are legătură doar cu reşedinţa în Suedia şi, astfel, nu face distincţia între salariaţi şi persoane care desfăşoară activităţi independente. Aceasta asigură o pensie minimă pentru persoanele care nu au lucrat suficient de mult pentru a beneficia de o pensie adecvată în funcţie de venit
.

Pensia în funcţie de venit este un regim de asigurare suplimentară separată, bazat pe activităţi lucrative. Este disponibilă atât pentru salariaţi, cât şi pentru persoane care desfăşoară activităţi independente. Pensia în funcţie de venit se bazează pe veniturile realizate pe parcursul vieţii raportate la regim. Contribuţia care conferă dreptul la aceasta este de 18,5% din venitul anual de bază. Sistemul de pensii în funcţie de venit include prestaţii finanţate în baza unui regim cu plata pe parcurs (pensia pentru limita de vârstă în funcţie de venit şi pensia suplimentară în funcţie de venit) şi un regim finanţat cu conturi individuale (pensia din rezerve de prime).

În principiu, toate veniturile impozabile se iau în calcul pentru drepturile la pensie. Acestea includ toate veniturile din salarii, activităţi independente şi prestaţii de securitate socială (alocaţia de boală în funcţie de venit, prestaţia de boală, prestaţia de şomaj etc).


Pe lângă venitul propriu-zis, există numeroşi alţi factori care, din motive de obiectivitate, poartă drepturi la pensie, care, în acest caz, se calculează pe baza unui venit ipotetic. Aceste sume sunt luate în calcul pentru:

· părinţii copiilor cu vârste mici;

· persoanele care efectuează serviciul militar obligatoriu;

· persoanele care urmează o formă de învăţământ post-secundar la zi şi care beneficiază de o alocaţie de studii;

· persoanele care primesc o alocaţie de invaliditate sau boală în funcţie de venit.

Toate persoanele care au lucrat în Suedia şi au dobândit drepturi de pensie au dreptul la o pensie în funcţie  de venit, indiferent de locul de reşedinţă.
Nu există nicio durată minimă de afiliere în ceea ce priveşte pensia pentru limită de vârstă în funcţie de venit şi pensia din rezerve de prime. În schimb, sunt necesari trei ani de venit eligibil din salarii pentru pensia suplimentară în funcţie de venit şi trei ani de reşedinţă în Suedia pentru pensia garantată.

Există o opţiune flexibilă de pensionare de la vârsta de 61 de ani şi posibilitatea de a lucra după vârsta de 67 de ani cu acordul angajatorului. Pensia garantată, însă, nu poate fi plătită înainte de împlinirea vârstei de 65 de ani.

Pensia în funcţie de venit poate fi primită începând cu luna în care persoana împlineşte vârsta de 61 de ani. Cu cât pensionarea este amânată, cu atât cuantumul pensiei plătite ulterior va fi mai mare. În principal, cu cât vârsta de pensionare este mai înaintată, cu atât numărul anilor în care se va plăti pensie va scădea; amânarea determină un coeficient mai mic şi. Astfel, o pensie anuală mai mare.

Pensia garantată constituie pensia pentru persoanele cu venituri reduse sau fără venituri. Persoanele care locuiesc în Suedia cel puţin trei ani sunt eligibile pentru pensia garantată, începând de la vârsta de 65 de ani. Pentru a fi eligibil la pensia garantată completă trebuie să fi locuit în Suedia timp de 40 de ani. Cetăţenilor UE care locuiesc în unul (sau mai multe) alte state membre, li se va lua în calcul durata reşedinţei din aceste ţări.
UNGARIA

Vârsta de pensionare pentru limită de vârstă creşte de la 62 şi 6 luni la 65 de ani în perioada 2012 - 2022.


De la 1 ianuarie 2012, sistemul de pensii obligatorii de asigurări sociale a fost reformat. De la această dată, pensiile anticipate plătite anterior nu vor fi plătite ca pensii, având alt regim, pensiile putând fi acordate numai după împlinirea vârstei standard de pensionare.

Au fost introduse o serie de criterii pentru femei. Astfel, femeile care doresc să se pensioneze anticipat trebuie să aibă o perioadă de 40 de ani de muncă, care include perioada de sarcină şi pe cele de îngrijire sau creştere a copiilor. În total, femeile trebuie să aibă minim 32 de ani de activitate lucrativă. Perioada de muncă poate să scadă cu un an pentru fiecare copil, pentru femeile cu mai mulţi de 5 copii.


De asemenea, a fost redus numărul profesiilor/meseriilor care pot beneficia de pensionarea anticipată.
� �HYPERLINK "http://www.pensionsversicherung.at/portal27/portal/pvaportal/content/contentWindow?contentid=10007.707585&action=2&viewmode=content"�http://www.pensionsversicherung.at/portal27/portal/pvaportal/content/contentWindow?contentid=10007.707585&action=2&viewmode=content� 


� �HYPERLINK "http://www.robert-schuman.eu/en/dossiers-pedagogiques/connaitre-europe/systemes-de-retraites.pdf"�http://www.robert-schuman.eu/en/dossiers-pedagogiques/connaitre-europe/systemes-de-retraites.pdf� 


� �HYPERLINK "http://www.sozialministerium.at/siteEN/_Social_Affairs/Pensions_and_Retirement/"�http://www.sozialministerium.at/siteEN/_Social_Affairs/Pensions_and_Retirement/� 


� � HYPERLINK "http://www.etaamb.be/fr/loi-du-15-mai-1984_n2012201027.html" ��http://www.etaamb.be/fr/loi-du-15-mai-1984_n2012201027.html�


� � HYPERLINK "http://www.etaamb.be/fr/loi-du-13-decembre-2012_n2012022458.html" ��http://www.etaamb.be/fr/loi-du-13-decembre-2012_n2012022458.html�


� 


� HYPERLINK "http://www.securitecivile.be/sites/5043.fedimbo.belgium.be/files/2014-05-05_iii-iv_pension_personnel_zones.pdf" ��http://www.securitecivile.be/sites/5043.fedimbo.belgium.be/files/2014-05-05_iii-iv_pension_personnel_zones.pdf�


� � HYPERLINK "http://www.onprvp.fgov.be/FR/profes/benefits/retirement/age/Pages/default.aspx" ��http://www.onprvp.fgov.be/FR/profes/benefits/retirement/age/Pages/default.aspx� 


� HYPERLINK "http://www.cleiss.fr/docs/regimes/regime_belgique_s7.html" ��http://www.cleiss.fr/docs/regimes/regime_belgique_s7.html�


� https://www.borger.dk/Sider/International-pension-oversigt.aspx


� http://www.kela.fi/documents/10180/578772/Pensions_and_retirement_brochure.pdf/4a0e0443-4d90-4b07-83dd-18639eb435f5


� Centrul finlandez pentru pensii – Eläketurvakeskus, ETK


� HYPERLINK "http://www.etk.fi/" ��http://www.etk.fi/�


� � HYPERLINK "http://www.legifrance.gouv.fr/affichCode.do;jsessionid=4932324CB04587D048FE20E6B3E16FF9.tpdjo05v_3?cidTexte=LEGITEXT000006073189&dateTexte=20141124" ��http://www.legifrance.gouv.fr/affichCode.do;jsessionid=4932324CB04587D048FE20E6B3E16FF9.tpdjo05v_3?cidTexte=LEGITEXT000006073189&dateTexte=20141124�


� � HYPERLINK "http://www.legifrance.gouv.fr/affichCode.do?cidTexte=LEGITEXT000006070302" ��http://www.legifrance.gouv.fr/affichCode.do?cidTexte=LEGITEXT000006070302�


� � HYPERLINK "http://www.legifrance.gouv.fr/affichCode.do?cidTexte=LEGITEXT000006072050" ��http://www.legifrance.gouv.fr/affichCode.do?cidTexte=LEGITEXT000006072050�


� � HYPERLINK "http://ec.europa.eu/employment_social/empl_portal/SSRinEU/Your%20social%20security%20rights%20in%20France_fr.pdf" ��http://ec.europa.eu/employment_social/empl_portal/SSRinEU/Your%20social%20security%20rights%20in%20France_fr.pdf�


� HYPERLINK "http://www.cleiss.fr/docs/regimes/regime_france3.html" ��http://www.cleiss.fr/docs/regimes/regime_france3.html�


� � HYPERLINK "http://www.legifrance.gouv.fr/affichTexte.do?cidTexte=JORFTEXT000028493476" ��http://www.legifrance.gouv.fr/affichTexte.do?cidTexte=JORFTEXT000028493476�


� � HYPERLINK "http://www.cleiss.fr/docs/regimes/regime_france3.html" ��http://www.cleiss.fr/docs/regimes/regime_france3.html�


� � HYPERLINK "http://www.legifrance.gouv.fr/affichCode.do?idSectionTA=LEGISCTA000006185553&cidTexte=LEGITEXT000006073189" ��http://www.legifrance.gouv.fr/affichCode.do?idSectionTA=LEGISCTA000006185553&cidTexte=LEGITEXT000006073189�


� � HYPERLINK "http://www.legifrance.gouv.fr/affichCode.do?cidTexte=LEGITEXT000006070302" ��http://www.legifrance.gouv.fr/affichCode.do?cidTexte=LEGITEXT000006070302�





� �HYPERLINK "http://www.oecd.org/els/public-pensions/pensionsataglance.htm"�http://www.oecd.org/els/public-pensions/pensionsataglance.htm� 


� �HYPERLINK "http://www.rentenpaket.de/rp/DE/Startseite/start.html"�http://www.rentenpaket.de/rp/DE/Startseite/start.html� 


� �HYPERLINK "http://www.deutsche-rentenversicherung.de/Allgemein/de/Navigation/1_Lebenslagen/05_Kurz_vor_und_in_der_Rente/01_Kurz_vor_der_Rente/03_Wann_Sie_in_Rente_gehen_koennen/Wann_Sie_in_Rente_gehen_koennen_node.html"�http://www.deutsche-rentenversicherung.de/Allgemein/de/Navigation/1_Lebenslagen/05_Kurz_vor_und_in_der_Rente/01_Kurz_vor_der_Rente/03_Wann_Sie_in_Rente_gehen_koennen/Wann_Sie_in_Rente_gehen_koennen_node.html� 


�  �HYPERLINK "http://www.oecd.org/els/public-pensions/pensionsataglance.htm"�http://www.oecd.org/els/public-pensions/pensionsataglance.htm� 


� � HYPERLINK "http://www.worldpensionsummit.com/Portals/6/The%20Greek%20Pension%20Reform%20Strategy%202010%20-%202013%20Steering%20away%20from%20the%20tip%20or%20the%20iceberg.pdf" ��http://www.worldpensionsummit.com/Portals/6/The%20Greek%20Pension%20Reform%20Strategy%202010%20-%202013%20Steering%20away%20from%20the%20tip%20or%20the%20iceberg.pdf�








� � HYPERLINK "http://www.governo.it/backoffice/allegati/65684-7206.pdf" ��http://www.governo.it/backoffice/allegati/65684-7206.pdf�


� � HYPERLINK "http://www.fondopensione.bcc.it/template/default.asp?i_menuID=37083" ��http://www.fondopensione.bcc.it/template/default.asp?i_menuID=37083�


� � HYPERLINK "http://www.inps.it/portale/default.aspx?sID=%3b0%3b7725%3b7661%3b&lastMenu=7661&iMenu=1&p3=2&bi=22&link=La%20riforma%20delle%20pensioni" ��http://www.inps.it/portale/default.aspx?sID=%3b0%3b7725%3b7661%3b&lastMenu=7661&iMenu=1&p3=2&bi=22&link=La%20riforma%20delle%20pensioni�


� HYPERLINK "http://www.cleiss.fr/docs/regimes/regime_italie.html#d" ��http://www.cleiss.fr/docs/regimes/regime_italie.html#d� 


� � HYPERLINK "http://it.blastingnews.com/lavoro/2014/11/novita-riforma-pensioni-2014-quota-100-per-precoci-prepensionamento-settimana-decisiva-00180199.html" ��http://it.blastingnews.com/lavoro/2014/11/novita-riforma-pensioni-2014-quota-100-per-precoci-prepensionamento-settimana-decisiva-00180199.html�


� HYPERLINK "http://www.pmi.it/wp-content/uploads/2014/11/Decreto-Sblocca-Italia-2014-n.1651.pdf" ��http://www.pmi.it/wp-content/uploads/2014/11/Decreto-Sblocca-Italia-2014-n.1651.pdf�


� �HYPERLINK "http://www.irishstatutebook.ie/1990/en/act/pub/0025/index.html"�http://www.irishstatutebook.ie/1990/en/act/pub/0025/index.html� 


� �HYPERLINK "http://www.oecd.org/els/public-pensions/pensionsataglance.htm"�http://www.oecd.org/els/public-pensions/pensionsataglance.htm� 


� � HYPERLINK "http://www.legilux.public.lu/leg/textescoordonnes/codes/code_securite_sociale/code_securite_sociale.pdf" ��http://www.legilux.public.lu/leg/textescoordonnes/codes/code_securite_sociale/code_securite_sociale.pdf�





� � HYPERLINK "http://www.cnap.lu/fileadmin/file/cnap/publications/Publications_CNAP/Brochures/F_Brochure_Pension_de_vieillesse.pdf" ��http://www.cnap.lu/fileadmin/file/cnap/publications/Publications_CNAP/Brochures/F_Brochure_Pension_de_vieillesse.pdf�


� �HYPERLINK "http://www.legislation.gov.uk/ukpga/2007/22/contents"�http://www.legislation.gov.uk/ukpga/2007/22/contents� 


� �HYPERLINK "http://www.oecd.org/els/public-pensions/pensionsataglance.htm"�http://www.oecd.org/els/public-pensions/pensionsataglance.htm� 


� http://wetten.overheid.nl/BWBR0002221/geldigheidsdatum_03-12-2014


� Informaţiile despre diverse tipuri de pensii sunt disponibile la banca de asigurări sociale – Sociale Verzekeringsbank - http://www.svb.nl/int/nl/index.jsp


� � HYPERLINK "http://www4.seg-social.pt/documents/10152/16981/DL_361_98" ��http://www4.seg-social.pt/documents/10152/16981/DL_361_98�


� � HYPERLINK "http://www4.seg-social.pt/documents/10152/580406/DL_85-A_2012.pdf" ��http://www4.seg-social.pt/documents/10152/580406/DL_85-A_2012.pdf�


� � HYPERLINK "http://www.cleiss.fr/docs/regimes/regime_portugal.html" ��http://www.cleiss.fr/docs/regimes/regime_portugal.html�





� � HYPERLINK "http://www.seg-social.es/Internet_1/Normativa/index.htm?dDocName=095093&C1=1001&C2=2001" ��http://www.seg-social.es/Internet_1/Normativa/index.htm?dDocName=095093&C1=1001&C2=2001�


� HYPERLINK "http://www.seg-social.es/prdi00/groups/public/documents/normativa/095093.pdf" ��http://www.seg-social.es/prdi00/groups/public/documents/normativa/095093.pdf�


� � HYPERLINK "http://www.seg-social.es/Internet_1/Normativa/index.htm?dDocName=150460&C1=1001&C2=2001" ��http://www.seg-social.es/Internet_1/Normativa/index.htm?dDocName=150460&C1=1001&C2=2001�


� � HYPERLINK "http://www.seg-social.es/Internet_1/Normativa/index.htm?dDocName=179339&C1=1001&C2=2001" ��http://www.seg-social.es/Internet_1/Normativa/index.htm?dDocName=179339&C1=1001&C2=2001�


� � HYPERLINK "http://www.cleiss.fr/docs/regimes/regime_espagne_salaries.html#vieillesse" ��http://www.cleiss.fr/docs/regimes/regime_espagne_salaries.html#vieillesse�


� http://secure.pensionsmyndigheten.se/

